**NOTĂ INFORMATIVĂ**

**la proiectul hotărârii Guvernului „Cu privire la modificarea**

**și completarea unor hotărîri ale Guvernului ”**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul Hotărârii Guvernului „Cu privire la modificarea și completarea unor hotărîri ale Guvernului” (Hotărîrea Guvernului nr. 47 din 2 ianuarie 2007 „Cu privire la salarizarea angajaţilor organizaţiilor de drept public din sfera ştiinţei şi inovării finanțate de la bugetul de stat”, Hotărîrea Guvernului nr.331 din 28 mai 2012 „Privind salarizarea funcționarilor publici”, Hotărîrea Guvernului nr. 381 din 13 aprilie 2006 „Cu privire la condițiile de salarizare a personalului din unitățile bugetare”, Hotărîrea Guvernului nr.650 din 12 iunie 2006 „Privind salarizarea militarilor, efectivului de trupă și corpului de comandă angajați în serviciul organelor apărării naționale, securității statului și ordinii publice”, Hotărîrea Guvernului nr. 988 din 21 septembrie 1998 „Despre aprobarea Regulamentului privind fondurile ecologice”, Hotărîrea Guvernului nr. 1108 din 25 septembrie 2006 „Privind salarizarea personalului unor instituţii finanţate de la buget”)a fost elaborat de Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite** |
| Elaborarea proiectului de hotărâre de Guvern se alinează politicilor de guvernare în sensul implementării Strategiei privind reforma administrației publice pentru anii 2016-2020, respectiv principiului fundamental de organizare și funcționare a administrației publice centrale de specialitate - de delimitare a funcțiilor de elaborare și promovare a politicilor, de funcțiile de implementare a acestora.  Astfel, prezentul proiect de hotărîre a fost elaborat întru aducerea în concordanță a hotărîrilor vizate supra cu prevederile unor acte legislative (Legea nr. 71 din 26 aprilie 2018 pentru completarea unor acte legislative, Legea nr. 36  din  16 martie 2018 pentru modificarea şi completarea unor acte legislative, Legea nr.190 pentru modificarea și completarea unor acte legislative etc.), care au servit drept temei de modificare a cadrului legal în domeniul salarizării (Legea nr.355-XVI din 23 decembrie 2005 cu privire la sistemul de salarizare în sectorul bugetar, Legea nr.199 din 16 iulie 2010 cu privire la statutul persoanelor cu funcţii de demnitate publică, Legea nr.48 din 22 martie 2012 privind sistemul de salarizare a funcţionarilor publici etc.) în sectorul bugetar, domeniu care a fost transmis în competența Ministerului Finanțelor. De asemenea, au fost operate modificări în hotărîrile prenotate luând în considerație aprobarea unor Hotărîri de Guvernt prin care au fost modificate denumirile unor autorități, instituții sau organizații, create/reorganizate prin fuziune, absorbție (Hotărîrea Guvernului nr. 196 din 28 februarie 2018 cu privire la organizarea şi funcţionarea Agenţiei Naţionale pentru Cercetare şi Dezvoltare, Hotărîrea Guvernului nr. 201 din 28 februarie 2018 cu privire la organizarea şi funcţionarea Agenţiei Naţionale de Asigurare a Calităţii în Educaţie şi Cercetare).  În acest sens, adoptarea Legii nr.190 pentru modificarea și completarea unor acte legislative prin care a fost modificat Codul cu privire la știință și inovare nr.259-XV din 15 iulie 2004, din momentul demarării (realizării) reformei Academiei de Științe a Moldovei, angajaţii Consiliului Suprem pentru Ştiinţă şi Dezvoltare Tehnologică nu vor mai deține statut de funcţionari publici. Ca rezultat, a fost modificată şi completată Legea nr. 355-XVI din 23 decembrie 2005 cu privire la sistemul de salarizare în sectorul bugetar, prin Legea pentru modificarea şi completarea unor acte legislative nr. 36 din 16 martie 2018.  În vederea implementării prevederilor legale relatate mai sus, precum și luînd în considerație că personalul de conducere şi specialiştii aparatului administrativ al Prezidiului Academiei de Ştiinţe, respectiv se vor salariza în baza Reţelei tarifare unice, pentru a elimina disconcordanțele car pot avea loc în sistemul de salarizare, au fost operate modificărli și completări în Hotărîrea Guvernului nr. 47 din 2 ianuarie 2007 „Cu privire la salarizarea angajaţilor organizaţiilor de drept public din sfera ştiinţei şi inovării finanțate de la bugetul de stat” prin care : Anexa nr. 2 a fost adusă în concordanță cu prevederile Legii nr. 355-XVI din 23 decembrie 2005; hotărîrea s-a completat cu Anexa nr 21, care reglementează condițiile de salarizare a personalului de conducere şi specialiştii aparatului administrativ al Prezidiului Academiei de Ştiinţe, etc.  Concomitent, ca rezultat al implementării Strategiei privind reforma administrației publice, au fost create, reorganizate (prin diferite metode: fuziune, absorbție) și modificate denumirile unor autorități, instituții sau organizații, care la fel a atras după sine modificarea şi completarea Legii nr. 355-XVI din 23 decembrie 2005 prin prisma prevederilor Legii nr. 71  din  26 aprilie 2018 pentru completarea unor acte legislative. Acest fapt, a atras după sine modificarea Hotărîrea Guvernului nr.331 din 28 mai 2012 „Privind salarizarea funcționarilor publici” prin care: Anexa nr. 2 s-a completat cu un compartimet nou „Serviciului Prevenirea şi Combaterea Spălării Banilor”, s-a completat cu prevederi care au fost stabilite supra funcţionarilor publici, inclusiv celor cu statut special din cadrul Serviciului Prevenirea şi Combaterea Spălării Banilor și funcţionarilor publici din cadrul Comisiei Electorale Centrale.  La Hotărîrea Guvernului nr. 381 din 13 aprilie 2006 „Cu privire la condițiile de salarizare a personalului din unitățile bugetare” s-au efectuat modificări care au survenit ca urmare a adresărilor de explicare a unor aspecte/situații problematice depistate în cadrul normativ în domeniul salarizării în sectorul bugetar, parvenite în adresa Ministerului Finanțelor.  Aici, este de menționat, că excluderea poziției 1. *Profesor* din tabelul nr. 1 la anexa nr. 5, a survenit odată cu operarea modificărilor și completări în Hotărîrea Guvernului nr. 381 din 13 aprilie 2006 , prin Hotărîrea nr. 766 din 28 septembrie 2017. Astfel, luând în considerație că potrivit art.53 din Codul educației funcțiile didactice din instituțiile de învățămînt sportiv sunt profesor, antrenor-instructor, antrenor, a fost modificată și structura tabelului respectiv, fiind separate funcțiile de profesor de alte funcții didactice din școlile sportive. Salariul de funcție pentru profesor din aceste instituții a fost egalat cu salariul pentru funcția respectivă din învățămîntul general (poziția 1 din tabelul nr. 1 la anexa nr. 1). Totodată, în note la acest tabel, la punctul 2, litera f) se menționează că, pentru funcțiile didactice din instituțiile de învățămînt de sport – antrenor-instructor, antrenor, se stabilesc salariile de funcție conform poziției 2 al tabelului menționat, care coincid cu salariile de funcție stabilite în tabelul nr.1 la anexa nr.5, poziția 2.  De asemenea, prin Legea nr. 300 din 21.12.2017 cu privire la sistemul administrației penitenciare, Departamentul Instituțiilor Penitenciare se reorganizează în Administrația Națională a Penitenciarelor, începând cu data de 16 mai 2018, angajații atestați ai sistemului fiind numiți în funcții publice cu statut special.  Prin urmare, în scopul asigurării continuității activității autorității vizate, este necesară operarea modificărilor în toate acele normative ale Guvernului în care figurează denumirea de „Departamentul instituțiilor penitenciare”, precum și alte noțiuni care au devenit perimate, cum ar fi: sistemul penitenciar, colaborator al sistemului penitenciar, director general, efectiv de trupă şi corpul de comandă, ostaşi, sergenţi şi plutonieri.  În acest sens, s-a efectuat modificarea Hotărîrii Guvernului nr. 650 din 12 iunie 2006, privind salarizarea militarilor, efectivului de trupă şi corpului de comandă angajaţi în serviciul organelor apărării naţionale, securităţii statului şi ordinii publice, prin care se propun o serie de modificări pentru a racorda la noțiunile utilizate de Legea nr. 300 din 21decembrie 2017. La fel, se propune introducerea funcției de „ofițer principal de investigații” care va fi remunerată echivalent cu gradul de remunerație a funcție de „specialist principal”, și respectiv „ofițer de investigații” care va fi remunerat echivalent cu gradul de remunerație a funcției de „specialist”. Această modificare vine se consolideze și să determine statutul ofițerilor de investigație din cadrul sistemului administrației penitenciare, statut care este prevăzut pentru personalul sistemului care desfășoară activitatea specială de investiție conform Legii nr. 59 din 29 martie 2012 privind activitatea specială de investigaţii. Concomitent, se propune operarea modificărilor prin crearea funcției de „specialist superior” pentru a asigura ca mecanismul motivațional de evoluție în carieră să fie unul eficient și realizabil. Așa fiind, funcționarul public cu statut special din cadrul Administrației va avea oportunități suplimentare de a evolua în carierea sa profesională în cadrul sistemului administrației penitenciare, prin parcurgerea unui nou nivel de salarizare.  Modificările propuse la Hotărîrea Guvernului nr. 988 din 21 septembrie 1998 „Despre aprobarea Regulamentului privind fondurile ecologice” au avui drept temei art.35 alin.(5) a Legii nr.355-XVI din 23 decembrie 2005 cu privire la sistemul de salarizare în sectorul bugetar, care enunță că odată cu intrarea în vigoare a acestei Legi, la elaborarea oricăror acte legislative, se interzice includerea în ele a prevederilor ce țin de salarizarea personalului unităților bugetare conform art.35 alin.(5) a legii în cauză.  Modificarea Hotărîrii Guvernului nr. 1108 din 25 septembrie 2006 „Privind salarizarea personalului unor instituţii finanţate de la buget” a fost impusă în urma aprobării Hotărîrea Guvernului nr 201 din 28 februarie 2018 cu privire la organizarea şi funcţionarea Agenţiei Naţionale de Asigurare a Calităţii în Educaţie şi Cercetare, potrivit căreia se modifică denumirea Agenţiei Naţionale de Asigurare a Calităţii în Învăţămîntul Profesional în Agenţia Naţională de Asigurare a Calităţii în Educaţie şi Cercetare precum și se dispune reorganizarea prin fuziune (absorbţie) cu Agenţia Naţională de Asigurare a Calităţii în Educaţie şi Cercetare a Inspectoratului Şcolar Naţional, autoritate administrativă din subordinea Ministerului Educaţiei, Culturii şi Cercetării, şi Consiliului Naţional pentru Acreditare şi Atestare, autoritate administrativă autonomă faţă de Guvern.  De asemenea, s-au concretizat condițiile de calcul a ajutorului material, fiind ajustat textului existent în Hotărîrea Guvernului nr.331 din 28 mai 2012. Aceste modificări rezultă din aspectele problematice privind acordarea ajutorului material funcționarilor publici, depistate în cadrul controalelor efectuate de Curtea de Conturi. |
|  |
| 1. **Fundamentarea economico-financiară** |
| Adoptarea proiectului de hotărîre nu va implica costuri financiare. Cheltuielile de personal pentru unitățile noi introduse vor fi asigurate din contul reducerii efectivului Academiei de Științe a Moldovei și în limitele ce nu vor depăși alocațiile aprobate, la compartimentul cheltuielile de personal, prevăzute în bugetul instituției. |
| 1. **Avizarea și consultarea publică a proiectului** |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul hotărîrii Guvernului „Cu privire la modificarea unor acte normative” este plasat pe pagina web oficială a Ministerului Finanțelor (<http://mf.gov.md/ro/transparența-decizională/procesul-decizional>, în compartimentul „Transparenţa decizională”.  **MINISTRU Octavian ARMAȘU** |